钦定古今图书集成/明伦汇编/皇极典/第002卷 > 易经 > 《泰卦》
## 钦定古今图书集成/明伦汇编/皇极典/第002卷 > 易经 > 《泰卦》

泰，小往大来，吉，亨。《彖》曰：“泰，小往大来，吉亨”，则是天地
交而万物通也，上下交而其志同也。内阳而外阴，内
健而外顺，内君子而外小人，君子道长，小人道消也。

〈本义〉《泰》，通也。为卦。天地交而二气通，故为《泰》，正月之卦也。小，谓阴，大谓阳。〈大全〉丘氏曰：“天地之形不可交而以气交，气交而物通者，天地之《泰》也；上下之分不可交而以心交，心交而志同者，人事之《泰》也。”